Jahongir Oʻrozov

Jahongir Oʻrozov (2004-yil 18-yanvarda tugʻilgan) – oʻzbekistonlik professional futbolchi, himoyachi pozitsiyasida oʻynaydi. Oʻrozov 2023-yilgi FIFA U-20 Jahon chempionati 2023 musoboqasi ishtirok etgan. 2023-yil avgust oyidan Turkiyanining „Eyüpspor“ jamoasi futbolchisi. 2024-yil yozgi transfer oynasida Samarqandning „Dinamo“ jamoasiga ijara shartnomasi asosida oʻtgan.

 Futbolchilik faoliyati 
Jahongir Bunyodkor akademiyasi tarbiyalanuvchisi hisoblanadi. 2021-yilgi masvum oldidan Bunyodkor jamoasi bilan ilk rasmiy shartnomasini imzolagan. Bunyodkor jamoasidagi debyut oʻyinini 2022-yil Oʻzbekiston Superligasi 1-turida Jizzaxning „Soʻgʻdiyona“ jamoasiga qarshi „Bunyodkor“ stadionida oʻtkazgan. 2023-yilgi mavsumda Jahongirga Turkiya jamoasidan taklif tushgan. 2023-yil 16-avgustda Turkiya Birinchi ligasida ishtirok etuvchi „Eyüpspor“ jamoasi bilan 5 yillik shartnoma imzolagan. Turkiya klubi Jahongirni Toshkentning „Bunyodkor“ klubidan 300 ming yevroga sotib olgan.

2024-yilgi mavsum yozgi transfer kunlari davrida Eyupspor jamoasi Jahongirni yetarli oʻyin amaliyotiga ega boʻlmayotganligi sababli Samarqandning „Dinamo“ jamoasi ijaraga bergan.

 Terma jamoadagi faoliyati 
Oʻzbekiston U-20 terma jamoasida 2022-yilda Ravshan Haydarov qoʻl ostida debyut qilgan. 2023-yilda AFC U-20 Osiyo kubogi 2023 va FIFA U-20 Jahon chempionati 2023 musoboqalarida terma jamoada asosiy futbolchilardan biri boʻlgan va barcha oʻyinlarda toʻliq harakat qilgan.

 Yutuqlar 

  AFC U-20 Osiyo kubogi chempioni: 2023
  Turkiya Birinchi ligasi gʻolibi: 2023/2024

 Manbalar 

 Havolalar 

 Jahongir Oʻrozov Soccerway sayti
 Jahongir Oʻrozov Transfermarkt sayti
 Jahongir Oʻrozov  OʻzPFL sayti

Turkum:Yashayotgan insonlar
Turkum:Alifbo boʻyicha futbolchilar
Turkum:Oʻzbekistonlik erkak futbolchilari
Turkum:Erkak futbol himoyachilari
Turkum:Bunyodkor klubi futbolchilari
Turkum:Eyupspor futbolchilari
Turkum:Dinamo Samarqand futbolchilari
Turkum:Oʻzbekiston Superligasi futbolchilari
Turkum:Turkiya Super Ligasi futbolchilari
Turkum:Oʻzbekistonlik muhojir erkak futbolchilari
Turkum:Turkiyadagi muhojir erkak futbolchilar
Turkum:Oʻzbekiston 20 yoshgacha boʻlgan terma jamoasi futbolchilari